SET ปิดลบ 2 จุด ลงตามตปท. กังวล “เฟด” ขึ้นดอกเบี้ยแรง ลุ้นบ่ายนี้ไซด์เวย์
SET ปิดลบ 2 จุด ลงตามต่างประเทศ กังวลเฟดขึ้นดอกเบี้ยแรงกว่าคาดและยาวนานกดดัน แนวโน้มช่วงบ่ายคาดเคลื่อนไหวออกข้าง พร้อมให้แนวรับ 1,600 จุด และ แนวต้าน 1,620 จุด
SET ปิดลบ 2 จุด ลงตามต่างประเทศ กังวลเฟดขึ้นดอกเบี้ยแรงกว่าคาดและยาวนานกดดัน แนวโน้มช่วงบ่ายคาดเคลื่อนไหวออกข้าง พร้อมให้แนวรับ 1,600 จุด และ แนวต้าน 1,620 จุด
23 ธ.ค. 2565

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยช่วงเช้าลดลงในทิศทางกับตลาดหุ้นอื่นๆ ในภูมิภาค ได้รับแรงกดดันการเปิดเผยตัวเลขผลิตภัณฑ์มวลรวมภายในประเทศ (GDP) ไตรมาส 3/65 ของสหรัฐที่ออกมาดีกว่าที่ตลาดคาดการณ์ไว้ อาจเป็นปัจจัยสนับสนุนให้ธนาคารกลางสหรัฐ (เฟด) ปรับขึ้นดอกเบี้ยแรงกว่าคาดและยาวนานได้กดดันให้เศรษฐกิจโลกเข้าสู่ภาวะถดถอย
แต่อย่างไรก็ตาม ดัชนีตลาดหุ้นไทยปรับตัวลดลงไปไม่มากนักเป็นสัญญาณที่ค่อนข้างดี โดยในคืนวันนี้จะต้องติดตามการเปิดเผยดัชนีราคาการใช้จ่ายเพื่อการบริโภคส่วนบุคคล (PCE) ของสหรัฐ และ ตัวเลขการส่งออกของประเทศไทยที่จะออกมาในวันที่ 26 ธ.ค.
สำหรับช่วงบ่ายคาดว่าดัชนีเคลื่อนไหวออกด้านข้าง ยังไร้ปัจจัยใหม่เข้าหนุน และปริมาณการซื้อขายเบาบาง พร้อมให้แนวรับ 1,600 จุด และ แนวต้าน 1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 1,148.22 ล้านบาท ปิดที่ 708.00 บาท เพิ่มขึ้น 4.00 บาท
PTTEP มูลค่าการซื้อขาย   815.18 ล้านบาท ปิดที่ 171.00 บาท ไม่มีการเปลี่ยนแปลง
KBANK มูลค่าการซื้อขาย   689.62 ล้านบาท ปิดที่ 144.00 บาท ลดลง 1.00 บาท
EA มูลค่าการซื้อขาย   585.02 ล้านบาท ปิดที่ 93.00 บาท ลดลง 2.50 บาท
PTT มูลค่าการซื้อขาย   454.91 ล้านบาท ปิดที่ 31.50 บาท ไม่มีการเปลี่ยนแปลง